लाइट ऑफ द मार्टर अनाथालय - बर्ग
प्लीज़, सर।
क्या शौचालय जा सकता हूँ?
जैकब, फिर से?
सीधे शौचालय और फिर बिस्तर पर। कोई आवाज़ नहीं।
जी। शुक्रिया, सर।
मुझे बचाओ!
कार्निवल रो
मास्टर थोर्न।
राइक्रॉफ्ट।
मिलकर अच्छा लगा, सर।
काश मुलाकात किसी ख़ुशनुमा दिन होती।
यह तो खुर का निशान है।
यह तो ट्रो का निशान लगता है।
इसका कोई मतलब नहीं बनता।
-उधर देखो। -हाँ।
उनकी नाक के नीचे से
इसे चुराने के लिए शाबाशी बनती है।
लगा तुम नहीं कर पाओगी।
यह मेरी काबिलियत की बस एक झलक है।
इतना अभिमान मत करो।
तुम हर किसी की तरह
चीज़ें पहुँचाने के काम से शुरू करोगी।
तुम ऊना के साथ काम करोगी।
यह सब कुछ सिखा देगी।
मिलकर अच्छा लगा।
लेकिन...
अगर किसी चीज़ की ज़रूरत हो,
चाहे वह कुछ भी हो, बस मुझे बता देना।
ज़रूर। शुक्रिया।
-वह ठीक-ठाक आदमी लगता है। -हाँ।
उससे सतर्क रहना।
क्यों?
वह साथ सोना चाहता है।
क्या? नहीं।
यह कैसे कह सकती हो?
उसने ख़ुद मुझसे कहा।
भाइयो और बहनो,
मुझे उम्मीद थी कि आज सुबह मैं एक अच्छी ख़बर लेकर आऊँगी।
मैग मोर के जंगलों से लिक्सर की एक खेप आ रही थी।
मगर लगता है कि उसे पुलिस ने
ज़ब्त कर लिया है।
हमारे बीच कोई मुखबिर है।
कोई मुखबिरी करता है।
हाँ, हमारे पिछले जीवन की तुलना में हमारा काम बहुत अलग है।
हम छुपकर रहने के आदी नहीं हैं।
हम जन्मजात अपराधी नहीं थे।
हमने ख़ुद अपराधी बनना चुना,
क्योंकि इस शहर के कानून हमारे कानून नहीं।
ये हमारी रक्षा नहीं करते।
तुम्हारी भी नहीं,
मेरे प्यारे मुखबिर।
उन्होंने जो भी आपसे कहा है, वह झूठ है।
वे आपका इस्तेमाल करके आपके भाई-बहनों को
और फिर आपको तबाह करेंगे।
दो रास्ते हैं।
यकीन दिलाओ कि तुम्हें पछतावा है।
मैं सेंट टिटानिया की कसम खाती हूँ
कि अगर अभी सामने आ गए, तो तुम्हें कुछ नहीं होगा।
या तुम छुप सकते हो,
ढूँढने पर मजबूर कर सकते हो,
और मैं यह देखूँगी कि तुम्हें आसमान से गिराकर
ईल को खिला दिया जाए,
जैसे कि तुम कोई कचरा हो।
तो क्या चुनना है?
तो फिर ठीक है।
अब देवता ही तुम पर दया करें, मुखबिर।
मैं तो नहीं करूँगी।
आज तुम क्या करने वाले हो, भाई?
दफ़्तर में वकील से मिलकर
कर्ज़ के लिए बैंक के चयन की बात करनी है।
अच्छा।
पता नहीं इससे क्या समझूँ कि तुमने कोई एतराज़ नहीं किया।
ये मामले मैं क्या जानूँ?
यह "कपड़ों" या "कौन किसके साथ था" वाला मामला तो है नहीं।
मैं बहुत कड़वा बोल गया था
और उसके लिए मुझे अफ़सोस है।
तुम मुँह बना रही हो। मुझे दिख रहा है।
मैं बस इतना जानती हूँ कि एक सजे-धजे पक को
चाय पर बुलाना आपके भाई को रास न आएगा।
एज़रा को पता चला, तो तुम्हारे सींग उबाल दूँगी।
फिर यह जोखिम उठाना ही क्यों?
क्योंकि कोई चारा नहीं है।
वह हमारा घर गँवा देगा, फिर भी मैं ही नाकारा हूँ।
मेरा भाई बहुत अच्छा है,
पर उसमें पिता जैसा जिगरा नहीं।
यह पहली बार नहीं है कि कारोबार में उसका फ़ायदा उठाया गया।
पर यह आख़िरी बार है कि मैंने इस बात को अनदेखा किया है।
-इसे उस पक के पास ले जाओ। -यह क्या है?
एक पत्र जिसमें लिखा है कि साफ़-सफ़ाई चल रही है,
इसलिए वह नौकरों वाले रास्ते से आए।
पड़ोसी एक पक को आगे से आते देख क्या सोचेंगे?
तो फिर उसे यहाँ बुलाने की ज़रूरत क्या है?
क्योंकि वह बेकरार है कि सभ्य समाज उसे अपना ले।
सोचो वह कितना एहसानमंद होगा कि उसे बर्ग के
एक सबसे ऊँचे घराने के घर आमंत्रित किया गया।
कौन जाने इसके बदले क्या-क्या मिल जाए?
आप हार्केन केक खिलाते हुए उससे पैसे माँगेंगी?
बिल्कुल नहीं।
पर शायद मैं बातों ही बातों में अपने भाई के कई समझदारी भरे
कारोबारी अभियानों का ज़िक्र कर दूँगी।
शायद वह मुझे ख़ुश करने के उतावलेपन में इस जाल में फँस जाए।
स्टेट स्ट्रीट के गिद्धों से अच्छा
एज़रा एक नादान पक से पैसे ले ले।
लड़कों ने बताया कि जिसने यह किया, उसे तुमने अच्छे से देखा था।
वह जो भी था, पर इंसान नहीं था।
ट्रो?
ट्रो से बड़ा।
ऐसा नहीं हो सकता।
चाहे वह इंसान हो या ट्रो या कोबोल्ड, पर किसी अनाथालय के
एक हेडमास्टर को क्यों मारना?
एक पिक्स को क्यों मारना?
एक मृत वेश्या का क्या वास्ता?
वह कोई वेश्या नहीं थी।
डॉ. मोरांज?
गंभीर अंदरूनी चोटें हैं।
कई बड़े घाव हैं।
मौत का कारण अत्यधिक रक्त-स्राव।
बिल्कुल उस फे गायिका की तरह।
एक पिक्स की लाश किसने जाँची?
एक दोस्त ने मदद की।
एक क्रिच दोस्त ने?
अगर जानना ही है, तो वह एक पक है।
ऐसा लग रहा था कि हत्यारे का...
पूरा ध्यान इस पर था।
शिकार के कलेजे पर।
मगर इन चीरों से कुछ समझ नहीं आ रहा।
कलेजा? पक्का?
भले ही मेरे मरीज़ ज़िंदा न हों, इंस्पेक्टर,
लेकिन भरोसा रखो कि मैं एक कलेजे
और बाकी अंगों के बीच फ़र्क समझता हूँ।
वह हत्यारा किसी का जिगर क्यों निकालेगा?
मारने के लिए?
बस एक अंदाज़ा है।
इंस्पेक्टर। आप देर से आए हैं।
पता था मैं आने वाला हूँ?
फेन का मार्ग सच्ची आस्था वालों के लिए
भविष्य की एक खिड़की खोल सकता है।
और साथ ही यह अफ़वाह है कि कल रात आपने
किसी प्राणी को गोली मारने की कोशिश की।
लोगों ने क्या कहा था?
"न तो इंसान, न फे"?
अब विश्वास हुआ?
दोनों ही मृतकों के कलेजे निकाल लिए गए थे। क्यों? किस लिए?
मैं एक पवित्र औरत हूँ।
ये अपवित्र मामले हैं।
मैं ऐसे कुकर्मों के पीछे की वजह का बस अंदाज़ा ही लगा सकती हूँ।
तो फिर अंदाज़ा लगाइए।
शायद कलेजा किसी तरह का एक इनाम है।
शायद वह एक नापाक इनाम है।
क्यों लग रहा है कि आप कुछ छुपा रही हैं?
क्योंकि छुपा रही हूँ।
आप जितना विश्वास कर सकते हैं, बता दिया।
बताकर तो देखिए।
हमारी प्राचीनतम परंपराओं में एक दानव की कहानी है, जिसे एक डार्कैषर कहते हैं।
डार्कैषर।
कृत्रिम रूप से बना एक प्राणी, जिसे लाश के हिस्सों से जोड़कर
एक नई ज़िंदगी, एक नया उद्देश्य दिया जाता है।
आप क्या बोल रही हैं?
कि लाशों के टुकड़ों से बनी किसी चीज़ को ज़िंदा कर दिया गया?
जैसा कि सेंट टिटानिया ने ख़ुद कहा था,
बेमेल चीज़ों के संयोग से एक अनजान शक्ति का जन्म हो सकता है।
अब भी मुझ पर यकीन नहीं है।
यह मनगढ़ंत कहानी लगती है।
यह सच लगे, इसके लिए और कितने लोगों का मारा जाना ज़रूरी है?
विवेक से काम लेता हूँ, मिमा।
बिना देखे इन चीज़ों पर यकीन नहीं करता।
मैं काले जादू का धंधा नहीं करती।
अगर सबूत चाहिए, तो वेक्टिस स्क्वायर पर एक हारुसपैक्स की दुकान है।
उससे इस सिलसिले में मिल लीजिए।
शायद मैं मिलूँगा।
सचेत रहिएगा, इंस्पेक्टर।
शक करने की आदत दिमाग ठीक रख सकती है,
पर ज़रूरी नहीं कि वह आपको ज़िंदा भी रखे।
नमस्ते।
अफ़सोस कि आपको पीछे के रास्ते से आना पड़ा,
मगर मिस इमोजेन बैठक कक्ष को दोबारा रंग रही हैं।
आप समझ ही रहे होंगे।
बिल्कुल।
मौसम बहुत ख़राब है।
शायद बुधवार तक मौसम साफ़ हो जाए।
आप न्यू फ्रीहोल्ड से हैं न?
हाँ, पहले मैं उसी शहर में रहता था।
पर वहाँ से नहीं हूँ।
बेशक नहीं होंगे।
मेरे लोगों ने पीढ़ियों से पुयान में कोयला खोदा है।
फिर युद्ध छिड़ गया और पैक्ट ने
हर सक्षम पक को सेना में डाल लिया।
मैं समझ गया कि आपस में लड़ते इंसानों के लिए
एक पक के जीवन का कोई मोल नहीं, इसलिए न्यू फ्रीहोल्ड चला गया।
जहाँ आप फलने-फूलने लगे।
पर वह बहुत ही घटिया जगह है।
पर, हाँ, मुझे वहाँ मौका मिला।
चीनी मिलेगी?
हाँ।
शुक्रिया।
आशा है फिनिस्टेर क्रॉसिंग रास आया होगा?
इस जगह का तो कोई जवाब ही नहीं।
बस अफ़सोस है कि अब तक मैं यहाँ रहने वालों से नहीं मिल पाया।
आप तो समझते हैं, वे संकोची हैं।
आप जैसा यहाँ कोई नहीं।
कुछ तो इसे नामुमकिन भी कहेंगे।
वे धीरे-धीरे आपको स्वीकार कर लेंगे।
पहल करने के लिए आपका शुक्रिया।
आपकी बहुत-बहुत मेहरबानी।
हम स्पर्नरोज़ खुले विचारों के हैं।
यहाँ सबसे पहले मेरे पिता ने एक फॉन बावर्ची रखा था।
लेकिन किसी पक को नौकरी देने
और उसे चाय पर बुलाने के बीच बहुत अंतर है।
फिर भी आप सामने हैं।
एक बात बार-बार मेरे दिमाग में
खटक रही है...
कि क्यों?
क्यों?
पहली बार आपका निमंत्रण मिलने पर मैं सोच में पड़ गया
कि यह मोहतरमा इतनी ज़हमत क्यों उठा रही हैं?
अपने घर में एक पक का स्वागत करते देख उनके पड़ोसी क्या सोचेंगे?
हम खुले विचारों के हैं।
पड़ोसियों की परवाह नहीं।
सच में?
फिर नौकरों वाले पीछे के रास्ते से
क्यों बुलाया?
आपने देखा कि बैठक...
ओह, रहने भी दो, लड़की!
हम दोनों जानते हैं कि यह एक कमज़ोर बहाना था।
मुझे यहाँ बुलाने का एक ही कारण हो सकता है।
-और वह क्या है? -मस्ती।
मस्ती?
निमंत्रण पर आए बेवकूफ़ पक के किस्से सुनाकर
सहेलियों का मनोरंजन करना चाहती हो।
तो वैसा ही करो।
चाय में तीन चम्मच
चीनी लेता हूँ, जिसे बताना है बता दो।
इस तरह से बात मत करो।
शायद मुझे चलना चाहिए।
हाँ, शायद।
मेरी बात याद रखना, मिस इमोजेन।
एक दिन आएगा,
जब तुम्हारे संकोची पड़ोसी मुझसे हाथ मिलाने के लिए आपस में होड़ करेंगे।
हमने लॉन्गरबेन और उसके सहयोगियों पर नज़र रखी हुई है।
शाबाश, वाइनट्राउट।
हमें ख़बर देते रहना।
कल रात उसे सपने में देखा।
समुद्र किनारे गर्मियों की छुट्टियाँ। याद है?
अब कहीं मेरा बेटा बस मेरे सपनों में ही न रह जाए?
हिम्मत से काम लो।
हालात मेरे काबू में हैं।
जोनाह लॉन्गरबेन के पास है। उसे गिरफ़्तार क्यों नहीं करते?
अभी गिरफ़्तार किया, तो वह कुछ कबूल नहीं करेगा।
हमारा बेटा कभी नहीं मिलेगा।
देखो, लॉन्गरबेन यह काम बस हमें दुःख देने के लिए नहीं कर रहा।
उसे चांसलर की कुर्सी भी चाहिए।
वह कैसे? बताओ मुझे।
जब फिरौती की माँग होगी, तो वह दौलत के लिए नहीं होगी।
वह इसलिए होगी कि जोनाह की सही-सलामत वापसी के बदले मैं कुर्सी छोड़ दूँ।
वह यह मानने से तो रहा कि यह अपहरण उसने करवाया, है न?
तो वह किसी न किसी को तो ज़रूर फँसाएगा।
शायद किसी नाराज़ क्रिच को।
वे उसके लिए पसंदीदा मोहरे हैं।
हाँ।
मानना पड़ेगा कि वह एक मक्कार कमीना है।
मगर हमारी उस पर नज़र है।
हाँ।
आज जब हम संसद में बैठेंगे, तो उसे मुझसे
कोई भनक नहीं लगेगी,
कोई अंदाज़ा नहीं लगेगा कि हम उसका भेद जानते हैं।
ऐसा लगता है कि बहुमत इस बात पर अड़ा हुआ है कि क्रिच को
इस शहर की काया-पलट करने दिया जाए।
हे मार्टर, जल्दी ही उनकी संख्या हमसे ज़्यादा होगी।
इसका क्या अंजाम होगा?
मुझे हैरानी नहीं होगी अगर ब्रेकस्पीयर यह भी कहने लगें
कि क्रिच को मतदान करना चाहिए।
-कभी नहीं! -नहीं!
शायद सरकार में बने रहने की यही उनकी चाल है।
अपनी बात ख़त्म करो! हमने काफ़ी सुन लिया।
ये क्रिच वह सैलाब है,
जो हमारे शहर को डुबा देगा।
किसी भुलावे में न रहें,
वे हमें हर तरह से तबाह कर देंगे।
निराश लोगों को लिक्सर बेचना।
कमज़ोरों के साथ पैसों के बदले हमबिस्तर होना।
हद पार कर रहे हो, लॉन्गरबेन।
अपनी बात ख़त्म करो!
अपनी बात ख़त्म करो।
अगर आपके पास मुझे ख़ामोश करने लायक वोटों की संख्या है, तो सामने लाइए।
तुम मेरे बेटे को सामने लाओ!
आपका बेटा?
आप क्या बोल रहे हैं, ब्रेकस्पीयर?
तुम अच्छी तरह जानते हो।
यह मैंने क्या किया?
ज़बान पर लगाम क्यों न रख सका?
अब लॉन्गरबेन जोनाह को वापस नहीं करेगा।
उसे वापस करने का मतलब गुनाह कबूल करना होगा।
और मैंने...
मैंने एक बेवकूफ़ की तरह इस बात को सरेआम कह दिया।
तुम मेरे सलाहकार हो, वाइनट्राउट।
मुझे कोई सलाह दो!
माफ़ कीजिएगा, सर, मैं सलाह नहीं दे सकता।
उसे गिरफ़्तार करो।
बिना सबूत लॉन्गरबेन की गिरफ़्तारी?
खुलेआम कहने के बाद अब और चारा ही क्या है?
उसका गठबंधन इसके खिलाफ़ उच्च न्यायालय में अर्जी देगा।
वह जल्द छूट जाएगा।
इतनी जल्दी नहीं कि उससे बेटे का ठिकाना न पता कर सकें,
चाहे जो भी तरीका अपनाना पड़े।
एक बार उससे जोनाह को बचा लेंगे,
तो सबके सामने उसकी पोल खुल जाएगी।
हाँ।
उस कपटी को गिरफ़्तार कर लो।
मुझे अफ़सोस है।
मुझे माफ़ कर दो।
-तुमने कहा मैं खो गया हूँ। -हाँ।
मैं जानता हूँ।
मैं खो गया था।
मैं दो संसारों के बीच फँसा हुआ हूँ।
कुछ पल लगा एक तीसरा संसार चुन सकता हूँ,
तुम्हारे संग एक जीवन।
लेकिन मैं स्वार्थी था।
प्यार करता, तो जाने देना पड़ता।
तो फिर जाने दो।
बहुत-बहुत शुक्रिया।
इंस्पेक्टर।
क्या मदद चाहिए?
यह क्या है?
क्या मैं आपके लिए बढ़िया सी खिचड़ी बनाऊँ?
मेरे लिए एक डार्कैषर बनाओ।
यानी आपने उसे अपनी आँखों से देखा है?
कुछ तो देखा था।
लेकिन ऐसा करिश्मा देख लेने तक
मैं नहीं मानने वाला कि उसे
मृत टुकड़ों से ज़िंदा किया गया।
और आप चाहते हैं कि मैं इन दो बेजान जीवों को ऐसे जोड़ दूँ कि वे
एक जान बनकर साँस लें?
यह आसान काम नहीं है।
तो यह बस क्रिच बकवास है।
एक बूढ़ी हारुसपैक्स मोल-भाव नहीं कर सकती?
हर कीमत दूँगा।
यह काम कर सकती हो या नहीं?
एक डार्कैषर बिना मालिक के नहीं रह सकता।
यह आपकी अंतिम साँसों तक आपसे जुड़ा रहेगा।
जीवन भर एक छछूँदर-मछली रखने के लिए यह लंबा समय लगता है।
यह कैसे जुड़ा रहेगा?
उस जीवन से जो आपको उसे देना होगा।
तुम क्या बोल रही हो?
मुझे बस आपका वही हिस्सा चाहिए, जो एक जीवन दे सकता है, इंस्पेक्टर।
मतलब...
आपके शुक्राणु।
जो चाहिए, वह मिल गया।
कुछ दिनों बाद वापस आइएगा।
इस तरह के मामलों में जल्दबाज़ी नहीं की जा सकती।
अगर इसमें कुछ भी ढोंग हुआ, बूढ़ी डायन,
तो बहुत बुरा होगा।
इसे समझना आसान है।
संदेशवाहक माल को खड़िया से लगे निशान पर छोड़ देते हैं।
खड़िया बताती है माल कहाँ जाएगा। बस।
माल में क्या होता है?
लिक्सर। प्रतिबंधित माल। न पूछो तो ही अच्छा है।
तुम्हारी शुरुआत दिन वाले मार्ग से होगी।
इसे जल्द बदल लेना। रात में काम जल्दी होता है।
-क्यों? -रात में बिना दिखे उड़ सकती हो।
दिन में चलना पड़ता है।
उड़ते पकड़े जाने पर क्या होता है?
गोली नहीं मारेंगे,
पर पकड़ी गई, तो वे पंख कतर देंगे।
-क्या चाहिए, बोल? -यह नई लड़की चाहिए।
डाहलिया ने बुलाया।
हे भगवान।
प्लीज़।
मैंने पहला नियम क्या बताया था?
मैंने पुलिस से बात नहीं की।
यह तो सफ़ेद झूठ है, है न, बोलेरो?
मैंने तुम्हें और उस छबीले इंस्पेक्टर को रो पर देखा था।
खुलेआम। सरेआम।
वह कोई मायने नहीं रखता।
हम साथ में सोते थे।
सोना बात करने से बेहतर नहीं होता।
युद्ध के समय की बात है। तब वह पुलिस में नहीं था।
पर अब तो वह पुलिस में है न?
तो तुमने किस बारे में बात की?
किसी बारे में नहीं। बस हमारी बेकार की बकवास।
बकवास। क्या उस इंसान को चाहती हो?
नहीं। उस कमीने से नफ़रत करती हूँ! मेरा यकीन करो!
तो उसका पता बताओ। हम मामला सुलझा देंगे, है न?
मुझे नहीं मालूम।
अच्छा। बस। इसे स्थिर पकड़ो।
मैं कोई मुखबिर नहीं हूँ!
नहीं, तुम एक बोझ हो।
नहीं, प्लीज़। मैं काम की चीज़ हूँ।
उस मुखबिर को ढूँढ सकती हूँ।
कहाँ? उस बर्ग वासी की जाँघों के बीच में?
क्या फ़र्क पड़ता है मैं कैसे ढूँढूँ?
अच्छा होगा कि आधी रात तक तुम मेरे सामने एक नाम के साथ खड़ी रहना
या फिर टिर्नेनॉक चली जाना।
उनके पास भेजना नहीं चाहिए था।
तुम्हारी गलती नहीं है।
यहीं काम दिलवा देना चाहिए था।
नहीं, तुम सही थीं। यहाँ आज़ाद महसूस नहीं कर पाती।
-पर तुम ज़िंदा तो होतीं। -अभी मरी नहीं हूँ।
बस वह मुखबिर मिल जाए।
क्या?
आज रात से पहले? मज़ाक कर रही हो न?
और चारा भी क्या है?
शहर से भागना कैसा रहेगा?
मैं बहुत भाग चुकी।
आख़िर तुम यह पता कैसे लगाओगी कि मुखबिर कौन है?
वही तो सोच रही हूँ।
विन्येट, ये ब्लैक रैवेन...
उनसे डर नहीं लगता।
मैंने इससे भी बदतर, बहुत बुरे हालात झेले हैं।
तुम अजेय नहीं हो!
अपने कई दुखों से आँखें चुरा रही हो।
इस कारण कोई बेवकूफ़ी मत कर बैठना।
प्लीज़।
तेरी नहीं, तो मेरी भलाई।
ब्लैक रैवेन के चक्कर में मारी गई, तो ख़ुद को कभी माफ़ न करूँगी।
लॉन्गरबेन हवेली - बर्ग
आपका विश्वविद्यालय औरतों को दाखिला देने लगा है।
यह बस तमाशा बनेगा और कुछ नहीं।
एक औरत ख़ुद को और कैसे व्यस्त रखे?
मेरी उम्र तक आप दो ध्रुवीय अभियान पर जा चुके थे।
हाँ।
कष्टदायक अनुभव था।
शायद मैं वहाँ पतझड़ में जाऊँगी।
लंबी छुट्टी के बाद
बेयॉर्नलैंड्स घूमूँगी।
या दक्षिण में फेरोनिक कोस्ट जाऊँगी,
मेरे पूर्वजों के डूबे मकबरों के बीच गर्मियों में एक जलयात्रा।
तुम्हारे पूर्वज।
तुम्हारी माँ पास ही मौजूद उस दूतावास में जन्मी थी।
वह तो फेरोनिक में अपना नाम तक नहीं लिख पाती थीं।
ओह,
भगवान न करे कोई औरत उससे ज़्यादा जानना चाहे।
कि वह अपने घर से बाहर की दुनिया की
किसी भी चीज़ को देखना चाहे।
चलो भी, सोफ़ी।
तुम्हारा घर एक किला है।
क्या पुस्तकालय में पुस्तकें कम पड़ गयीं?
लगता तो है,
क्योंकि मैं वह सब पढ़ चुकी हूँ।
-दो-दो बार। -तो अगली बार धीरे-धीरे पढ़ना।
क्योंकि कॉलेज तो छोड़ो, इससे पहले कि तुम्हें
जंगलों में जाने दूँ, तुम्हारे पूर्वजों के मकबरे भी
धूल में मिल जाएँगे।
मैं इजाज़त नहीं माँग रही थी।
तो फिर जाओ।
देखें इजाज़त के बिना कहाँ तक जाती हो।
तुम एक प्रॉक्टर के घर में यूँ नहीं घुस सकते।
चांसलर प्रॉक्टर लॉन्गरबेन मिलना चाहते हैं।
मुझे परवाह नहीं वह क्या चाहता है!
अपने हाथ दूर रखो!
जानते नहीं मैं कौन हूँ? यह अपमान है!
तुमने हद पार कर दी, ब्रेकस्पीयर,
चांसलर के सिपाहियों को निजी गुंडों की तरह इस्तेमाल किया।
तुझसे तेरी कुर्सी छीन लूँगा।
मेरा बेटा कहाँ है, कमीने?
तुम पागल हो!
तुम भी पागल हो जाओगे जब कोई तुमसे तुम्हारी अनमोल सोफ़ी को छीन लेगा।
जोनाह कहाँ है?
पता नहीं तुम क्या कह रहे हो।
एब्सेलॉम, बस करो!
यह मार खाकर बेहोश हो गया, तो कुछ नहीं बता पाएगा।
मुझे बिल्कुल भी समझ नहीं आ रहा कि तुम दोनों क्या बोल रहे हो।
ले जाओ इसे।
उसे याद दिलाने के लिए कोई उपाय निकालेंगे।
आपके कहने पर मैंने पता लगाया। कुछ बातें पता चली हैं।
जैसे?
भाई कर्ज़ पाने के लिए जी-तोड़ कोशिश कर रहा है।
तो यह मुलाकात मस्ती के लिए नहीं थी।
सर?
कुछ नहीं। शाबाश, फर्गस।
पता था तुम भरोसे के लायक हो।
उसके लिए अफ़सोस हो रहा है।
वह जैसी भी हो, पर मुसीबत में है।
हाँ, मुझे भी ऐसा ही लगता है।
रिटर।
इससे दर्द कम हो जाएगा।
पाइटी।
शुक्र है कि तुम आ गईं।
बात करने के लिए मैंने एब्सेलॉम से विनती की,
जोनाह की माँ के नाते।
बेकार कोशिश मत करो।
मुझे नहीं पता वह कहाँ है।
इतने आक्रोश के सामने ऐसी बहादुरी कम देखने को मिलती है।
मेरे पति व्यस्त हैं।
यह बहादुरी नहीं है।
बताने के लिए कुछ है ही नहीं।
हाँ, पर यह बात वह नहीं जानता।
तुम।
फिर से कहो?
उसे कहाँ कैद कर रखा है?
क्या?
कोप्ले बाथ्स?
क्या हुआ?
क्या उस शैतान ने मुँह खोला?
तुमने उस पर ज़्यादा सख्ती कर दी।
उसका शरीर जवाब दे गया...
और वह मेरे सामने ही मर गया।
शुक्र है तुमने मुझे उससे बात करने दी।
उसने कबूल किया?
उसने जोनाह को पुराने कोप्ले बाथ्स में रखा है।
यह बिल्कुल बकवास बात है!
मैं कुछ भी नहीं कर रहा था!
फिर चिंता करने की ज़रूरत नहीं है, है न?
यहीं इंतज़ार कर, कीड़े।
हैमलिन।
मुझे मरवाना चाहते हो, इंस्पेक्टर?
तुम्हारे दोस्त डोम्बे ने लिक्सर पकड़ा,
तो डाहलिया बेचैन हो गई।
डोम्बे मेरा दोस्त नहीं और तेरी मुसीबतों से मेरा वास्ता नहीं।
बस इससे वास्ता है कि एक खूनी खुला घूम रहा है।
वह खूनी मैं तो नहीं हूँ और न ही रैवेन है।
वे बस पंगा लेने वाले को मारते हैं।
जैसे, पुलिस के लिए मुखबिरी करते हुए पकड़े जाना।
अलग नज़रिए से छानबीन कर रहा हूँ।
कोई ऐसा दानव, जो लाश के टुकड़ों से बना है।
पक, ट्रो और उन जैसे ही दूसरे लोग ज़िम्मेदार हो सकते हैं।
तुम पागल हो।
मुझे सबूत का इंतज़ार है।
पर इस बीच, मैंने सोचा,
"कई लाशों का इंतज़ाम कौन कर सकता है?"
शव-परीक्षक।
क्यों न अपने दोस्त डॉ. मोरांज से बात करो?
मैं तुमसे बात कर रहा हूँ।
मोरांज फे की लाशों पर काम नहीं करता।
और न ही रैवेन करता है।
लेकिन मैंने...
हममें से एक के बारे में कुछ सुना है, रेन।
शायद उसे उन चीज़ों को खोदने का
काम मिला था, जिसकी बात कर रहे हो।
-किसके लिए? -मुझे याद नहीं।
उस बात पर मैंने ध्यान नहीं दिया।
शायद उसका कोई धार्मिक नाम था।
मुझे इस रेन से बात करनी है।
तो उसे भी खोदकर निकालना होगा।
दो रात पहले डाहलिया ने उसे छत से फेंक दिया।
उसने कहा कि उसे उस पर भरोसा नहीं रहा, पर मैं कहता हूँ
कि उसने ऐसा रेन के उस अलग काम के कारण किया।
तो...
क्या अब मैं जा सकता हूँ?
कुछ घंटों में।
डाहलिया को शक नहीं होना चाहिए, है कि नहीं?
तुम्हें यहाँ नहीं होना चाहिए।
और तुम्हें कहीं भी नहीं, है न?
तुमने ही मुझे उसे पीछे छोड़ देने के लिए कहा था।
मौत का नाटक रचने को नहीं कहा था। लगा तुमने रिश्ता तोड़ लिया।
यह उतना आसान नहीं था।
-और मैंने माफ़ी माँग ली। -पता है।
ब्लैक रैवेन ने तुम दोनों को साथ में देख लिया।
समझ सकते हो कि पुलिस से बात करने का क्या नतीज़ा हुआ होगा।
वह कैसी है?
उन्हें लगता है वही तुम लोगों को ख़बर दे रही थी।
उसे लगता है वह इस मुसीबत से निकल जाएगी। और मुझे?
उसे तुमने फँसाया, तुम ही निकाल सकते हो।
रैवेन में जाने से रोका था।
पर वह चली गई।
अब तुम मुझे बताओ कि वह मुखबिर कौन है।
सत्यानाश!
किसी एक को कुर्बान करना होगा, फाइलो।
रैवेन के लोग मज़ाक नहीं करते।
एड्गल हैमलिन।
इंस्पेक्टर, वह मिल गया।
-कौन? -ब्रेकस्पीयर का बेटा।
वह कोप्ले बाथ्स में कैद है। पता नहीं कितने अपहरणकर्ता हैं।
कप्तान ने सबको बुलाया है।
-तलाशी लो। -फ़ौरन, जनाब।
लॉन्गरबेन का मददगार छुपा हो सकता है।
सब ठीक है। कुछ नहीं होगा।
-तो? -वे जा चुके हैं, सर।
वे कमीने बहुत पहले ही भाग चुके होंगे।
धत्!
क्या तुम ठीक हो, बेटा?
क्या उसने मारा?
पता था आप बचा लेंगे।
मैं किसी भी हद तक जा सकता था।
पर हमें तुम्हारी माँ का शुक्रगुज़ार होना चाहिए।
उसी ने मुझे मनाया कि मैं उसके हारुसपैक्स से सलाह लूँ।
जोनाह!
मार्टर का शुक्र है कि तुम ठीक हो।
तुम्हारी मालकिन से बात करनी है।
मुझे अफ़सोस है कि वह अभी व्यस्त हैं।
वह तुम हो, एज़रा?
क्या चाहिए?
आज के अपने बर्ताव के लिए
माफ़ी माँगने आया हूँ।
माफ़ किया, शुक्रिया।
क्या बात है?
क्या वे घूर रहे हैं?
कि तुम्हारे दरवाज़े पर एक पक क्या कर रहा है?
सोचो तब कैसे घूरेंगे जब तुम लोगों को
यह घर बेचना पड़ेगा।
जानते ही क्या हो?
वही जो पड़ोसियों के नौकर तुम्हारे भाई की
मुसीबत के बारे में कह रहे हैं।
मुझे अफ़सोस है।
तुम्हारी हताशा का अंदाज़ा लगाना कठिन है।
हाँ।
यह हताशा ही है। तुमने बिल्कुल सही कहा।
मैं और मेरा भाई डूब रहे हैं और हमें
कभी तैरना नहीं सिखाया गया।
यह हुई न ईमानदारी।
चाय का निमंत्रण मस्ती के लिए नहीं था।
मैं तुम्हारी उदारता परखना चाहती थी।
मुझे एहसास हुआ
कि यहाँ के समाज में तुम्हारा सही ढंग से स्वागत नहीं हुआ।
और तुम्हें लगा सौदेबाज़ी की जा सकती है।
माफ़ करना, मिस्टर एग्रियस। मैं समझ गई कि वह नादानी थी।
अच्छा?
मुझसे खिलवाड़ मत करो।
ऐसा बिल्कुल नहीं है।
मुझे लगता है कि हम कोई न कोई समझौता कर सकते हैं।
उसके लिए पहला कदम होगा...
मुझे अगले दरवाज़े से अंदर आने देना।
हैमलिन।
उसे खेप के बारे में पता था।
क्या उस पुलिस अफ़सर ने यह ख़बर दी?
वह ज़रूर तुम्हारी मुट्ठी में होगा।
तो बस एक काम करना बाकी है।
तुम चाहती हो यह मैं करूँ?
एक नाम देकर चुपचाप खिसक लेना कितना आसान होगा, है न?
नहीं। साबित करो कि इस बात पर यकीन है।
मैं कोई खूनी नहीं हूँ।
उस धंधे में इतने साल गुज़ारकर भी
तुम जैसी सख्तजान ने किसी को नहीं मारा? एक को भी नहीं?
अपने लोगों को नहीं।
मैंने तुमसे क्या कहा था?
जो धरती वासियों को चुनता है, उसे धरती का हो जाना चाहिए।
उसे धरती में गाड़ो।
और उस कमीने का पंख ले आना।
ऊना ने कहा तुम्हें मिलना था।
हाँ।
क्या बात है? आज मैं बहुत व्यस्त हूँ।
तुम्हारे बारे में कुछ सुना है, वही जानना है।
तुमने क्या सुना है?
कि तुम कहते फिर रहे हो कि मेरे साथ सोना चाहते हो।
फेरिश लोग हर तरह की बातें बनाते हैं।
तो तुम ऐसा नहीं चाहते?
क्या नहीं चाहता?
मेरे साथ सोना।
मैंने ऐसा नहीं कहा।
आँखें बंद करो।
क्यों?
क्योंकि मैंने कहा है।
इससे ज़्यादा आरामदायक जगह चल सकते हैं।
नहीं।
इसे ज़्यादा आरामदायक नहीं बनाना चाहती।
तुम जैसी नई फे यही सोचकर जहाज़ से उतरती हैं
कि तुम मजबूत हो इसलिए बच निकलीं।
मगर तुम बस किस्मतवाली हो।
मुझ पर हमला करने वाली तुम पहली फे नहीं हो।
मैं तुमसे ज़्यादा जिऊँगा, दासी।
और तुम यह सोचते हुए मरोगी कि काश तुमने मेरे साथ
मज़े कर ही लिए होते।
क्योंकि तुमने मुझमें जोश जगा दिया है।
और मैं देखना चाहता हूँ कि मैं कितना धीरे-धीरे तुम्हारा सिर काट सकता हूँ।
तुम बहुत धीमे हो।
क्या तुम ठीक हो?
विन्येट।
हमें जाना होगा।
मुझे कैसे ढूँढा?
टोर्मलिन। हे भगवान!
चलो, लाश ठिकाने लगाएँ।
यह कहाँ निकलती है?
पहले नदी और फिर समंदर में।
उसकी लाश मिल गई तो?
उसके भीतर पुलिसिया गोली मिलेगी, तो शायद वे उसे भूल जाएँगे।
क्या यहाँ सब ऐसे ही चलता है?
बर्ग में।
यह जगह नर्क है।
फिर भी तुमने इसे घर बनाया।
तुम्हें उस तरह छोड़ना गलत था।
ख़ुद से कहता रहा कि वह सही था।
अंत में, एक इंसान उतना ही भला हो सकता है,
जितनी कोशिश वह अपनों को दिए
दर्द को मिटाने के लिए करना चाहता हो।
मुझे तुमसे यह नहीं लेना चाहिए था।
मुझे माफ़ कर देना।
सच बोलूँगी। पता नहीं था कि तुममें से कौन वापस आएगा।
मुझे भी नहीं।
जल्द और बिना दर्द?
-नहीं। -बढ़िया।
-यह क्या है? -एक तरक्की।
अब हैमलिन का काम तुम सँभालोगी।
फिनिस्टेर का काम अब से तुम्हारा।
अब जाओ।
अपने उस पुलिस अफ़सर से सावधान रहना,
वरना इस मेज़ पर तुम्हारा पंख होगा।
उसकी चिंता मत करो।
तो मेरा संदेश मिल गया।
और मैं फिर भी चली आई।
पोर्शिया,
मुझे तुम्हारी परवाह है, जितना
दिखाया है उससे अधिक।
तुम बेहतर के लायक हो।
ऐसा क्यों कह रहे हो, फाइलो?
एक संसार चुनने का फ़ैसला लिया है।
इसका क्या मतलब हुआ?
मुझे एहसास हुआ कि मैं
तुम्हें कभी बाहर नहीं ले गया।
याद नहीं मुझे कब किसी ने खाना परोसा था।
तुम सबसे ज़्यादा इसके लायक हो।
मुझे अच्छा लगा।
यहाँ लाने के लिए शुक्रिया।
वह मैंने किया था।
माफ़ करना?
जिस लड़की के बारे में तुमने पूछा था।
मैंने उसे दुख दिया था।
कभी-कभी चोट खाने से ज़्यादा चोट पहुँचाने से तकलीफ़ होती है।
तुम पूरी रात यहीं थीं?
क्या तुम ठीक हो?
विन्येट?
कोई बात नहीं। सब ठीक है।
कोई बात नहीं। ठीक है।
तुम ठीक हो।
संवाद अनुवादक श्रेय रवि
रचनात्मक पर्यवेक्षक दिनेश शाकुल